Raport de activitate
· 2025 -
Funcție:
Consilier local din partea PSD
           Entitate:       Consiliul local al orasului BUZIAŞ, mandatul 2024 – 2028
Având în vedere faptul că activitatea consilierului local este reglementată de Codul Administrativ, iar, conform prevederilor art. 225, alin. 2 din Codul Administrativ, cu modificările şi completările ulterioare, aleşii locali având această calitate, au obligaţia să prezinte un raport anual de activitate:

Subsemnatul am candidat la alegerile desfășurate în data de 09 iunie 2024, fiind  consilier local supleant pe listele PSD, la aceste alegeri.

Mandatul subsemnatului a fost validat prin Încheierea civila nr. 5503/31.10.2024, de către Judecatoria Lugoj, ulterior, depunând jurământul și am fost învestit drept in calitate de consilier local în cadrul ședinței extraordinare  a Consiliului Local al Orasului BUZIAŞ din data de 05.11.2024, iar prezentul raport se referă la activitatea desfășurată in cursul anului 2025.

Întreaga activitate desfăşurată este în conformitate cu prevederile Codului Administrativ, cu modificările şi completările ulterioare, precum şi cu prevederile Regulamentului de Organizare și Funcționare a Consiliului Local al Orasului Buziaş şi ale celorlaltor acte normative incidente, activând în calitate de membru în cadrul Comisiei pentru turism, cultură, culte, tineret şi sport.

Pentru exercitarea în cât mai bune condiții a activității în cadrul Consiliului Local al Orasului Buziaş, respectiv pentru documentarea și fundamentarea diverselor proiecte de Hotărâri ale Consiliului Local, aflate în lucru, în perioada la care se referă prezentul raport, am desfășurat  urmatoarele activități:
· am analizat proiectele de hotărâri iniţiate, am studiat domeniul supus reglementării respective,

· am susţinut toate proiectele de dezvolare a oraşului,

· solicitarea de informații din partea autorităților locale pe diferite teme privind administratia publica.
· întâlniri cu cetățenii din unitatea administrativ teritorială Buziaş, intâlniri la care mi-au fost aduse la cunoștință diferite probleme, idei și sugestii, în vederea menținerii unei bune legături cu comunitatea locală, prilej cu care s-au ridicat urmatoarele probleme necesar a fi solutionate: toaletarea pomilor din zona Grivitei si din oras , reabilitarea strazilor din zona Grivitei,reabilitarea strazilor din oras in care au aparut gropi in zona carosabilului
             Problemele care mi-au fost aduse la cunoştinţă de către cetățeni le-am comunicat  executivului, precum  si in cadrul sedintei Consiliului Local al orasului Buzias, spre a fi analizate şi a primi soluţiile legale corespunzătoare, respetiv pentru a fi avute în vedere la stabilirea planurilor, strategiilor de dezvolatare a oraşului .
             În întreaga activitate desfăşurată în calitate de consilier local în cadrul şedinţelor Consiliului local oraş Buziaş, precum şi în cea de membru în cadrul Comisiei pentru turism, cultură, culte, tineret şi sport am avut o prezenţă activă şi constantă în cadrul şedinţelor Consiliului local oraş Buziaş, am acţionat cu promptitudine şi corectitudine, conform legislaţiei în vigoare, numai în folosul şi interesul comunităţii locale din care fac parte şi pe care o reprezint.

Apreciez că prezentul raport răspunde pe deplin atât cerințelor legale în materie, cât și angajamentelor asumate, privind responsabilitatea şi transparența în activitatea desfășurată, respectiv comunicarea cu cetățenii din unitatea administrativ teritorială Buziaş .

